TomoTesten/trubar-sodna-praksa huggingface dataset:
U-I-233/94
Natisni
Opravilna št.:
U-I-233/94
Datum odločitve:
16. 4. 1998
Objavljeno:
OdlUS VII, 75
ECLI:
ECLI:SI:USRS:1998:U.I.233.94
Akt:
Zakon o ustanovitvi občin ter o določitvi njihovih območij (Uradni list RS, št. 60/94) (ZUODNO), 2. čl.
Izrek:
Postopek za oceno ustavnosti 2. člena Zakona o ustanovitvi občin ter o določitvi njihovih območij se ustavi.
Evidenčni stavek:
Ustavno sodišče je ustavilo postopek za oceno ustavnosti zakona, ker je predlagateljica zahtevo umaknila.
Geslo:
Ustavitev postopka zaradi umika pobude.
Pravna podlaga:
Zakon o Ustavnem sodišču (ZUstS), 6. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Vlada RS
Datum vloge:
14. 10. 1994
Vrsta odločitve:
sklep
Vrsta rešitve:
ustavitev
Dokument:
US18893
Dokument v PDF obliki:
U-I-233-94.pdf
113 KB
Prenesite datoteko
U-I-233/94-18
16.4.1998
S K L E P
Ustavno sodišče je v postopku, začetem z zahtevo Vlade, na seji dne 16. aprila 1998
s k l e n i l o :
Postopek za oceno ustavnosti 2. člena Zakona o ustanovitvi občin ter o določitvi njihovih območij (Uradni list RS, št. 60/94) se ustavi.
O b r a z l o ž i t e v
1. Vlada je 14.10.1994 vložila zahtevo za oceno ustavnosti 2. člena Zakona o ustanovitvi občin ter o določitvi njihovih območij v delu, ki se nanaša na določitev območja Občine Piran - glede zaselkov Bužini, Mlini, Škodelin in Škrile. Dne 3.4.1998 je Vlada zahtevo umaknila. Ustavno sodišče je zato postopek za oceno ustavnosti navedene določbe ustavilo.
2. Ustavno sodišče je sprejelo ta sklep na podlagi 6. člena Zakona o Ustavnem sodišču (Uradni list RS, št. 15/94) v sestavi: predsednik dr. Lovro Šturm ter sodnici in sodniki dr. Miroslava Geč - Korošec, dr. Peter Jambrek, dr. Tone Jerovšek, mag. Matevž Krivic, Franc Testen, dr. Dragica Wedam - Lukić in dr. Boštjan M. Zupančič. Sklep je sprejelo soglasno.
P r e d s e d n i k :
dr. Lovro Šturm
U-I-46/98
Natisni
Opravilna št.:
U-I-46/98
Datum odločitve:
16. 4. 1998
Objavljeno:
OdlUS VII, 76
ECLI:
ECLI:SI:USRS:1998:U.I.46.98
Akt:
Zakon o spremembah in dopolnitvah zakona o sodnih taksah (Uradni list RS, št. 20/98) (ZST)
Izrek:
Postopek za preizkus pobude za začetek postopka za oceno ustavnosti Zakona o spremembah in dopolnitvah zakona o sodnih taksah se ustavi.
Evidenčni stavek:
Ustavno sodišče ustavi postopek, če vlagatelj svoje nepopolne vloge ustrezno ne dopolni v roku, ki ga postavi Ustavno sodišče.
Geslo:
Ustavitev postopka zaradi nedopolnitve nepopolne vloge v postavljenem roku.
Pravna podlaga:
Zakon o Ustavnem sodišču (ZUstS), 3. odst. 28. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Matjaž Gerlanc, Velenje
Datum vloge:
30. 1. 1998
Vrsta odločitve:
sklep
Vrsta rešitve:
ustavitev
Dokument:
US18894
Dokument v PDF obliki:
U-I-46-98.pdf
114 KB
Prenesite datoteko
U-I-46/98
16.4.1998
S K L E P
Ustavno sodišče je v postopku za preizkus pobude Matjaža Gerlanca iz Velenja na seji dne 16. aprila 1998
s k l e n i l o:
Postopek za preizkus pobude za začetek postopka za oceno ustavnosti Zakona o spremembah in dopolnitvah zakona o sodnih taksah (Uradni list RS, št. 20/98) se ustavi.
O b r a z l o ž i t e v
1. Pobudnik je v vlogi z dne 30.1.1998 Ustavnemu sodišču predlagal, da začne postopek za oceno ustavnosti novele Zakona o sodnih taksah, ki jo je sprejel Državni zbor na seji dne 29.1.1998. V vlogi navaja, da je povišanje sodnih taks po tej noveli nesorazmerno glede na dohodke državljanov in zato v nasprotju z 2., 14. in 25. členom Ustave. (Smiselno) predlaga razveljavitev izpodbijanih zakonskih sprememb. Predlaga tudi, da Ustavno sodišče zaradi nastanka možnih škodljivih posledic, predvsem za socialno šibke državljane, izvrševanje zakonskih določb zadrži do končne odločitve o pobudi.
2. Ustavno sodišče je v postopku preizkusa pobude na podlagi 6. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) v zvezi s prvim odstavkom 109. člena Zakona o pravdnem postopku (Uradni list SFRJ, št. 4/77) pobudnika pozvalo, da vlogo dopolni s tem, da določno navede tiste zakonske določbe, ki jih izpodbija, ter da izkaže zatrjevani pravni interes. Ker pobudnik vloge v postavljenem roku ni dopolnil, je Ustavno sodišče postopek za preizkus pobude ustavilo.
3. Ustavno sodišče je sprejelo ta sklep na podlagi tretjega odstavka 28. člena ZUstS v sestavi: predsednik dr. Lovro Šturm ter sodnici in sodniki dr. Miroslava Geč - Korošec, dr. Peter Jambrek, dr. Tone Jerovšek, mag. Matevž Krivic, Franc Testen, dr. Dragica Wedam - Lukić in dr. Boštjan M. Zupančič.
P r e d s e d n i k :
dr. Lovro Šturm
Up-12/98
Natisni
Opravilna št.:
Up-12/98
Datum odločitve:
24. 3. 1998
ECLI:
ECLI:SI:USRS:1998:Up.12.98
Akt:
Ustavna pritožba H. P. zoper sodbo Delovnega in socialnega sodišča v Ljubljani št. Ps 958/94 z dne 18.3.1997
Izrek:
Ustavna pritožba H. P. zoper sodbo Delovnega in socialnega sodišča v Ljubljani se zavrže.
Evidenčni stavek:
Ustavno sodišče zavrže ustavno pritožbo, če v konkretni zadevi pritožnik ni predhodno izčrpal vseh pravnih sredstev.
Geslo:
Predhodno izčrpanje vseh pravnih sredstev kot procesni pogoj za vložitev ustavne pritožbe.
Pravna podlaga:
Zakon o Ustavnem sodišču (ZUstS), 21., 51., 2. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
21. 1. 1998
Vrsta odločitve:
sklep
Vrsta rešitve:
zavrženje
Dokument:
US18873
Up-12/98
24.3.1998
S K L E P
Ustavno sodišče je v postopku za preizkus ustavne pritožbe H. P. iz L. na seji senata dne 24. marca 1998
s k l e n i l o:
Ustavna pritožba H. P. zoper sodbo Delovnega in socialnega sodišča v Ljubljani št. Ps 958/94 z dne 18.3.1997 se zavrže.
O b r a z l o ž i t e v
1. Pritožnica navaja težave, ki naj bi ji jih povzročali policija in vojska. Vlogi prilaga v izreku tega sklepa navedeno sodbo, s katero se ne strinja, ker ne želi biti invalidsko upokojena.
2. Po 21. členu Zakona o Ustavnem sodišču (Uradni list RS, št. 15/94 - v nadaljevanju ZUstS) je Ustavno sodišče pristojno odločati o ustavnih pritožbah zaradi kršitev človekovih pravic in temeljnih svoboščin s posamičnimi akti.Takšen akt je v obravnavani zadevi na primer izpodbijana sodba. Vendar pa je ustavno pritožbo dopustno vložiti šele, ko so izčrpana vsa pravna sredstva, redna in izredna (51. člen ZUstS). Ker pritožnica ni izkazala izčrpanosti še niti rednih pravnih sredstev, je bilo treba vloženo ustavno pritožbo zavreči.
3. Senat Ustavnega sodišča je ta sklep sprejel na podlagi druge alinee prvega odstavka 55. člena ZUstS v sestavi: predsednik dr. Tone Jerovšek in člana mag. Matevž Krivic in dr. Lovro Šturm.
Predsednik senata
dr. Tone Jerovšek
Up-36/98
Natisni
Opravilna št.:
Up-36/98
Datum odločitve:
24. 3. 1998
ECLI:
ECLI:SI:USRS:1998:Up.36.98
Akt:
Ustavna pritožba E. K. zoper odločbo Glavnega urada Davčne uprave Republike Slovenije št.123-872/92 z dne 29.7.1996
Izrek:
Ustavna pritožba E. K. zoper odločbo Glavnega urada Davčne uprave Republike Slovenije se zavrže.
Evidenčni stavek:
Ustavno sodišče zavrže ustavno pritožbo, če v konkretni zadevi pritožnik ni predhodno izčrpal vseh pravnih sredstev.
Geslo:
Predhodno izčrpanje vseh pravnih sredstev kot procesni pogoj za vložitev ustavne pritožbe.
Pravna podlaga:
Zakon o Ustavnem sodišču (ZUstS), 51., 2. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
11. 2. 1998
Vrsta odločitve:
sklep
Vrsta rešitve:
zavrženje
Dokument:
US18874
Up-36/98
24.3.1998
S K L E P
Ustavno sodišče je v postopku za preizkus ustavne pritožbe E. K. iz V. v., S. pri N. m. na seji senata dne 24. marca 1998 s k l e n i l o:
Ustavna pritožba E. K. zoper odločbo Glavnega urada Davčne uprave Republike Slovenije št.123-872/92 z dne 29.7.1996 se zavrže.
O b r a z l o ž i t e v
1. Pritožnica je 11.2.1998 vložila ustavno pritožbo zoper v izreku tega sklepa navedeno odločbo, v kateri navaja nezakonitosti v zvezi z zahtevo po prerazporeditvi na prosto delovno mesto. Navaja tudi, da je zoper izpodbijano odločbo vložila tožbo na Delovno in socialno sodišče v Novem mestu, vendar še ni bilo obravnave.
2. Po prvem odstavku 51. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) se ustavna pritožba lahko vloži, ko so izčrpana vsa pravna sredstva. Izjemoma sme Ustavno sodišče odločiti o ustavni pritožbi pred izčrpanjem izrednih pravnih sredstev, če je zatrjevana kršitev očitna in če bi z izvršitvijo posamičnega akta nastale za pritožnika nepopravljive posledice (drugi odstavek 51. člena ZUstS). Ker pritožnica ni izčrpala še niti rednih pravnih sredstev, je ustavna pritožba preuranjena, in jo je bilo treba zavreči.
3. Senat Ustavnega sodišča je ta sklep sprejel na podlagi druge alinee prvega odstavka 55. člena ZUstS v sestavi: predsednik dr. Tone Jerovšek in člana mag. Matevž Krivic in dr. Lovro Šturm.
Predsednik senata
dr. Tone Jerovšek
U-I-2/98
Natisni
Opravilna št.:
U-I-2/98
Datum odločitve:
12. 3. 1998
Objavljeno:
OdlUS VII, 49
ECLI:
ECLI:SI:USRS:1998:U.I.2.98
Akt:
Zakon o telekomunikacijah (Uradni list RS, št. 35/97 in 45/97 - odl. US) (ZTel)
Izrek:
Postopek za preizkus pobude za oceno ustavnosti Zakona o telekomunikacijah se ustavi.
Evidenčni stavek:
Ustavno sodišče je ustavilo postopek za preizkus pobude, ker jo je pobudnik umaknil.
Geslo:
Ustavitev postopka zaradi umika pobude.
Izločitev dela zadeve v posebno zadevo.
Pravna podlaga:
Zakon o Ustavnem sodišču (ZUstS), 6. čl.
Opomba:
Del pobude po sklepu sodišča izločen in pridružen zadevi št. U- I-174/94.
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Matjaž Gerlanc, Velenje
Datum vloge:
6. 1. 1998
Vrsta odločitve:
sklep
Vrsta rešitve:
ustavitev
Dokument:
US18832
Dokument v PDF obliki:
U-I-2-98.pdf
112 KB
Prenesite datoteko
U-I-2/98
12.3.1998
S K L E P
Ustavno sodišče je v postopku za preizkus pobude Matjaža Gerlanca iz Velenja, na seji dne 12. marca 1998
s k l e n i l o :
Postopek za preizkus pobude za oceno ustavnosti Zakona o telekomunikacijah (Uradni list RS, št. 35/97 in 45/97 - odl. US) se ustavi.
O b r a z l o ž i t e v
1. Pobudnik je dne 6.1.1998 vložil pobudo za oceno ustavnosti Zakona o telekomunikacijah in 15. člena Zakona o Radioteleviziji Slovenija (Uradni list RS, št. 18/94 in 73/94 - odl. US). Z vlogo z dne 19.2.1998 je pobudo umaknil - razen glede 15. člena Zakona o Radioteleviziji Slovenija. Ustavno sodišče je zato del pobude, glede katere pobudnik vztraja pri ustavnosodni presoji, izločilo iz te zadeve št. U-I-2/98 in ta del pobude zaradi skupnega obravnavanja in odločanja pridružilo zadevi št. U-I-174/94. V preostalem delu pa je bilo potrebno postopek za preizkus pobude zaradi umika ustaviti.
2. Ustavno sodišče je sprejelo ta sklep na podlagi 6. člena Zakona o Ustavnem sodišču (Uradni list RS, št. 15/94) v sestavi: predsednik dr. Lovro Šturm in sodniki dr. Peter Jambrek, dr. Tone Jerovšek, mag. Matevž Krivic, mag. Janez Snoj, Franc Testen, dr. Lojze Ude in dr. Boštjan M. Zupančič. Sklep je sprejelo soglasno.
P r e d s e d n i k :
dr. Lovro Šturm
Up-24/94
Natisni
Opravilna št.:
Up-24/94
Datum odločitve:
26. 2. 1998
ECLI:
ECLI:SI:USRS:1998:Up.24.94
Akt:
Ustavna pritožba I. P. zoper odločbi Sodišča združenega dela RS opr. št. 1302/91 z dne 19.9.1991 in opr. št. Sp 2011/91 z dne 13.2.1992
Izrek:
Ustavna pritožba I. P. zoper odločbi Sodišča združenega dela RS se zavrže.
Evidenčni stavek:
Ker pritožnica ni predložila kopij posamičnih aktov, ki jih s pritožbo izpodbija, niti po pisnem opozorilu, ki ji je bilo - sicer brez uspeha - vročeno v skladu s 141. členom Zakona o pravdnem postopku oziroma s 25. členom Zakona o poštnih storitvah, je Ustavno sodišče ustavno pritožbo zavrglo.
Geslo:
Ustavna pritožba, neopopolna vloga, njena nedopolnitev v določenem roku.
Pravna podlaga:
Zakon o pravdnem postopku (ZPP), 141., 142. čl.

Zakon o poštnih storitvah (ZPSto), 24., 25. čl.

Zakon o Ustavnem sodišču (ZUstS), 6., 4. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
31. 5. 1994
Vrsta odločitve:
sklep
Vrsta rešitve:
zavrženje
Dokument:
US18830
Up-24/94
26.2.1998
S K L E P
Ustavno sodišče je v postopku za preizkus ustavne pritožbe I. P. iz L., pošta P. na seji senata dne 26. februarja 1998 s k l e n i l o :
Ustavna pritožba I. P. zoper odločbi Sodišča združenega dela RS opr. št. 1302/91 z dne 19.9.1991 in opr. št. Sp 2011/91 z dne 13.2.1992 se zavrže.
O b r a z l o ž i t e v
1. Pritožnica med svojimi sicer številnimi tudi naknadnimi prilogami k pritožbi ni predložila kopij obeh posamičnih aktov, ki jih izpodbija, kakor to terja drugi odstavek 54. člena Zakona o Ustavnem sodišču (Uradni list RS, št. 15/94).
2. Sodišče jo je pisno pozvalo, naj kopiji teh aktov (v treh izvodih) predloži, in jo opozorilo, da bo treba sicer ustavno pritožbo zavreči. Sodno pismo je bilo pritožnici večkrat vročano v skladu s 141. členom Zakona o pravdnem postopku, po 28. juniju 1997 pa s 25. členom Zakona o poštnih storitvah (Uradni list RS, št. 35/97) - ki ju je v zvezi s 6. členom Zakona o Ustavnem sodišču treba uporabljati glede vročitve sodnih pisanj, kadar ne gre za vsebine iz 142. člena Zakona o pravdnem postopku oziroma 24. člena Zakona o poštnih storitvah.
3. Pritožnica kopij izpodbijanih aktov ni poslala. Zato je bilo treba njeno ustavno pritožbo zavreči.
4. Ustavno sodišče je sprejelo ta sklep na podlagi 4. alinee prvega odstavka 55. člena Zakona o Ustavnem sodišču v senatu v sestavi: predsednik mag. Janez Snoj in člana Franc Testen in dr. Lojze Ude.
Predsednik senata
mag. Janez Snoj
Up-58/94
Natisni
Opravilna št.:
Up-58/94
Datum odločitve:
26. 2. 1998
ECLI:
ECLI:SI:USRS:1998:Up.58.94
Akt:
Ustavna pritožba A. M. zoper sodbo Temeljnega sodišča v Ljubljani, Enote v Ljubljani opr. št. VIII P 16/92 z dne 17.9.1992 in sodbo istega sodišča opr. št. V P 137/89 z dne 9.1.1990
Izrek:
Ustavna pritožba A. M. zoper sodbo Temeljnega sodišča v Ljubljani, Enote v Ljubljani in sodbo istega sodišča se zavrže.
Evidenčni stavek:
Ustavno sodišče zavrže ustavno pritožbo kot prepozno, če je pritožnik vložil ustavno pritožbo pred datumom, v skladu s katerim je mogoče po 82. čl. ZUstS vložiti ustavno pritožbo zoper posamične akte po uveljavitvi Ustave iz leta 1991 in pred uveljavitvijo Zakona o Ustavnem sodišču.
Geslo:
Enako varstvo pravic.

Ustavna pritožba, rok za vložitev.
Pravna podlaga:
Ustava, 22. čl.

Zakon o Ustavnem sodišču (ZUstS), 51., 52., 1. al. 1. odst. 55. čl., 82. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
11. 7. 1994
Vrsta odločitve:
sklep
Vrsta rešitve:
zavrženje
Dokument:
US18829
Up-58/94
26.2.1998
S K L E P
Ustavno sodišče je v postopku za preizkus ustavne pritožbe A. M. iz L., ki jo zastopa M. J., odvetnica v L. na seji senata dne 26. februarja 1998
s k l e n i l o :
Ustavna pritožba A. M. zoper sodbo Temeljnega sodišča v Ljubljani, Enote v Ljubljani opr. št. VIII P 16/92 z dne 17.9.1992 in sodbo istega sodišča opr. št. V P 137/89 z dne 9.1.1990 se zavrže.
O b r a z l o ž i t e v
1. Eden od procesnih pogojev za vložitev ustavne pritožbe je njena pravočasnost: Vložiti jo je treba v 60 dneh od dneva vročitve posamičnega akta, ki ga izpodbija (prvi odstavek 52. člena Zakona o Ustavnem sodišču, Uradni list RS, št. 15/94, v nadaljevanju:
ZUstS). Pogoj pa je tudi, da so bila v zadevi izčrpana vsa pravna sredstva (51. člen ZUstS).
2. Pritožnica izpodbija sodbo (V P 137/89), zoper katero je bila revizija kot zadnje pravno sredstvo zavrnjena s sodbo Vrhovnega sodišča RS opr. št. II Ips 284/91 z dne 14.11.1991, in sodbo (VIII P 16/92), zoper katero je bila pritožba kot zadnje redno pravno sredstvo zavrnjena s sodbo Višjega sodišča v Ljubljani opr. št. I Cp 1978/92 z dne 15.4.1993.
3. Ker je bil ZUstS uveljavljen 2.4.1994, je bilo v skladu z 82. členom tega zakona mogoče ustavno pritožbo zoper posamične akte, izdane po uveljavitvi Ustave RS in pred uveljavitvijo Zakona o Ustavnem sodišču, ob pogoju iz 51. člena in v skladu s prvim odstavkom 52. člena ZUstS vložiti do 1.6.1994.
4. Pritožnica je vložila ustavno pritožbo 11.7.1994.
5. Ustavno sodišče je zato pritožnico pozvalo, naj pošlje listinski dokaz o pravočasnosti svoje pritožbe, in jo opozorilo, da bo treba pritožbo sicer kot prepozno zavreči.
6. Pritožnica tega ni storila. Pisno je le predlagala preložitev odločanja o pritožbi, dokler ne bo končana revizija v zadevi VIII P 241/92; toda ta zadeva ni predmet ustavne pritožbe.
7. Ustavno pritožbo je bilo torej kot prepozno treba zavreči.
8. Ustavno sodišče je sprejelo ta sklep na podlagi 1. alinee prvega odstavka 55. člena ZUstS v senatu v sestavi: predsednik mag. Janez Snoj in člana Franc Testen in dr. Lojze. Ude.
Predsednik senata
mag. Janez Snoj
Up-95/95_2
Natisni
Opravilna št.:
Up-95/95_2
Datum odločitve:
26. 2. 1998
ECLI:
ECLI:SI:USRS:1998:Up.95.95
Akt:
Obnova postopka, končanega s sklepom opr. št. Up 95/95 z dne 26.11.1997
Izrek:
Predlog N. G. za obnovo postopka, končanega s sklepom se zavrne.
Evidenčni stavek:
Predlog za obnovo postopka z ustavno pritožbo, ki ne vsebuje nobenega od razlogov, ki bi v skladu s 421. členom Zakon o pravdnem postopku v zvezi s 6. členom Zakona o Ustavnem sodišču lahko upravičili obnovitev postopka, sodišče zavrne.
Geslo:
Ustavna pritožba, obnova postopka.
Pravna podlaga:
Zakon o pravdnem postopku (ZPP), 421. čl.

Zakon o Ustavnem sodišču (ZUstS), 6. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
12. 7. 1995
Vrsta odločitve:
sklep
Vrsta rešitve:
zavrnitev
Dokument:
US18827
Up-95/95
26.2.1998
S K L E P
Ustavno sodišče je o predlogu N. G., odvetnika v M., za obnovo postopka na seji senata dne 26. februarja 1998
s k l e n i l o :
Predlog N. G. za obnovo postopka, končanega s sklepom opr. št. Up- 95/95 z dne 26.11.1997, se zavrne.
O b r a z l o ž i t e v
1. S sklepom 26.11.1997 je Ustavno sodišče zavrglo ustavno pritožbo po 3. alinei prvega odstavka 55. člena Zakona o Ustavnem sodišču (Uradni list RS, št. 15/94, v nadaljevanju: ZUstS).
2. Odvetnik G. predlaga obnovo postopka. V utemeljitvi tega predloga pa ne zatrjuje in ne dokazuje nobenega od razlogov, ki bi v skladu s 421. členom Zakona o pravdnem postopku v zvezi s 6. členom ZUstS lahko upravičili obnovitev postopka. Zato predlogu ni bilo mogoče ugoditi.
3. Ustavno sodišče je sprejelo ta sklep na podlagi 6. člena ZUstS in 421. člena Zakona o pravdnem postopku v senatu v sestavi: predsednik mag. Janez Snoj in člana Franc Testen in dr. Lojze Ude. Predsednik senata
mag. Janez Snoj
Up-229/97
Natisni
Opravilna št.:
Up-229/97
Datum odločitve:
24. 2. 1998
ECLI:
ECLI:SI:USRS:1998:Up.229.97
Akt:
Ustavna pritožba družbe Ljubljanska zastavljalnica - L. h. d.d. zoper sklep Davčne uprave RS, Davčnega urada Ljubljana, št. 416- sl./97 z dne 2.7.1997
Izrek:
Ustavna pritožba družbe Ljubljanska zastavljalnica - L. h. d.d. zoper sklep Davčne uprave RS, Davčnega urada Ljubljana se zavrže.
Evidenčni stavek:
Če pritožnik v postavljenem roku ne dopolni ne ustavne pritožbe, ne pobude za oceno ustavnosti in zakonitosti, ki jo vsebuje ustavna pritožba, sprejme Ustavno sodišče sklep o zavrženju.
Geslo:
Ustavna pritožba, nepopolna vloga, njena nedopolnitev v določenem roku.
Pravna podlaga:
Zakon splošnem upravnem postopku (ZUP), 222. čl.

Zakon o Ustavnem sodišču (ZUstS), 51., 52., 53., 4. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
15. 7. 1997
Vrsta odločitve:
sklep
Vrsta rešitve:
zavrženje
Dokument:
US18814
Up-229/97
24.2.1998
S K L E P
Ustavno sodišče je v postopku za preizkus ustavne pritožbe družbe Ljubljanska zastavljalnica - L. h. d.d., ki jo zastopa direktor H. G. na seji senata dne 24. februarja 1998
s k l e n i l o :
Ustavna pritožba družbe Ljubljanska zastavljalnica - L. h. d.d. zoper sklep Davčne uprave RS, Davčnega urada Ljubljana, št. 416- sl./97 z dne 2.7.1997 se zavrže.
O b r a z l o ž i t e v :
1. Pritožnica je dne 14.7.1997 vložila ustavno pritožbo zoper v izreku navedeni sklep, s katerim ji je bilo naloženo, da v 10 dneh od vročitve sklepa vzpostavi analitično evidenco terjatev iz danih kratkoročnih in dolgoročnih posojil, terjatev za obresti ter obveznosti za obresti, do vlagateljev in iz dolgoročnih posojil. 2. Ker glede na pravni pouk sklepa v skladu z določbami 222. člena Zakona o splošnem upravnem postopku (Uradni list SFRJ, št. 47/86 p.b. - v nadaljevanju: ZUP) zoper izpodbijani sklep ni dovoljena posebna pritožba, je pritožnica v ustavni pritožbi podala tudi pobudo za oceno ustavnosti in zakonitosti prvega in tretjega odstavka 222. člena ZUP.
3. Pritožnica je bila z dopisom Ustavnega sodišča, ki ga je prejela 25.7.1997, poučena o tem, kdaj se ustavna pritožba lahko vloži (51. in 52. člen Zakona o Ustavnem sodišču, Uradni list RS, št. 15/94 - v nadaljevanju: ZUstS), kaj mora vsebovati in katere listine ji je treba priložiti (53. člen ZUstS) ter pozvana, da ustavno pritožbo dopolni v skladu z navedenim. Hkrati je bila tudi pozvana, da dopolni navedbo o ustavni spornosti prvega in tretjega odstavka 222. člena ZUP.
4. Ker pritožnica ni dopolnila vloge ne v delu, ki se nanaša na ustavno pritožbo, ne v delu, ki se nanaša na pobudo, je Ustavno sodišče oba dela obravnavalo skupaj in sprejelo sklep o zavrženju, saj je bila pritožnica opozorjena na posledice nedopolnitve.
5. Senat Ustavnega sodišča je sprejel ta sklep na podlagi četrte alinee prvega odstavka 55. člena ZUstS v sestavi predsednik dr. Tone Jerovšek ter člana mag. Matevž Krivic in dr. Lovro Šturm.
Predsednik senata
dr. Tone Jerovšek
Up-204/97
Natisni
Opravilna št.:
Up-204/97
Datum odločitve:
24. 2. 1998
ECLI:
ECLI:SI:USRS:1998:Up.204.97
Akt:
Postopek za preizkus ustavne pritožbe R. K. zoper sklep Vrhovnega sodišča št. U 1434/96 z dne 5.3.1997
Izrek:
Postopek za preizkus ustavne pritožbe R. K. zoper sklep Vrhovnega sodišča se ustavi.
Evidenčni stavek:
Ustavno sodišče je postopek preizkusa ustavne pritožbe ustavilo, ker je pritožnik ustavno pritožbo umaknil.
Geslo:
Ustavitev postopka zaradi umika ustavne pritožbe.

Denacionalizacija.
Pravna podlaga:
Zakon o Ustavnem sodišču (ZUstS), 6. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
23. 6. 1997
Vrsta odločitve:
sklep
Vrsta rešitve:
ustavitev
Dokument:
US18816
Up-204/97
24.2.1998
S K L E P
Ustavno sodišče je v postopku za preizkus ustavne pritožbe R. K. iz H., ki ga zastopa R. G., odvetnik v M. na seji dne 24. 2. 1998 s k l e n i l o :
Postopek za preizkus ustavne pritožbe R. K. zoper sklep Vrhovnega sodišča št. U 1434/96 z dne 5.3.1997 se ustavi.
O b r a z l o ž i t e v
Pritožnik v ustavni pritožbi navaja, da so mu bile z izpodbijanim sklepom Vrhovnega sodišča kršene njegove ustavne pravice, ki mu jih zagotavlja Zakon o denacionalizaciji. Meni, da Vrhovno sodišče njegove tožbe zoper odločbo Ministrstva za kmetijstvo in gozdarstvo št. 464- 05 -677/93 z dne 24.3.1994 ne bi smelo zavreči, ampak bi mu v skladu s 64. členom Zakona o denacionalizaciji moralo priznati pravico do vložitve tožbe.
Pritožnik je po svojem pooblaščencu z dopisom z dne 28.1.1998 umaknil vloženo ustavno pritožbo. Zato je Ustavno sodišče postopek preizkusa ustavne pritožbe ustavilo.
Senat Ustavnega sodišča je ta sklep sprejel na podlagi 6. člena Zakona o Ustavnem sodišču (Uradni list RS, št. 15/94) v sestavi: predsednik senata dr. Tone Jerovšek in člana dr. Lovro Šturm in mag. Matevž Krivic.
Predsednik senata
dr. Tone Jerovšek